डाक्टर ने आक्खेआ: "भगती करना? ए झूठ ऐ। उनेंई औं घृणा करना। कोरिया वालें गी बारबार अभयदान देने दा बचन देइयै बी बिना दोसें, झूठे बहाने कन्ने उत्थों दे लोकें गी कैद करियै उनें सन् 1910 च कोरिया हड़प करी लेआ हा। अदूं औं शंघाई च हा। उंदे ओ जंगली अत्याचार भुल्ली नेईं सकदे भारती। ते एह्कड़ा अभ्य-दान छड़े जपान ने गै ते नेहा दिता। यूरोप ने बी दिता हा! पर जोर बाले दे बरूद्ध अंग्रेजें बी जीभ नेईं लाई। आक्खी दिता जे ‘अस ऐंग्लो-जापानी संधि-सूत्र कन्ने बज्झे दे आं’। ते संयुक्त राज अमेरिका दे प्रधान ने साफ साफ-गलाई दिता, "वचन कन्ने के होंदा ऐ? जेड़ी कमजोर, असमर्थ जाति अपनी आत्म रक्षा नेईं करी सकदी, उसदा राज नेईं जाग ता कोदा जाग? जे किश होआ ठीक होआ। हून अस जाचै उसदा पारतोआरा करन? ए पागलपन ए। नामुमकन ऐ’।" इन्ना गलाइयै सव्यसाची पल भर चुप रे ते फी बोले : "औं बी इयै गलाना भारती, नामुमकन ए, पागलपन ऐ! बलवान कमजोरै कशा धन-दौलत की नेईं खूसग? इस गल्लै गी यूरोप दी नैतक-बुद्धि सोची मैं नेईं सकदी।"